รัฐบาลไทย-ข่าวทำเนียบรัฐบาล-รัฐมนตรีเกษตรฯ ลงพื้นที่ จ.อุดรฯ เร่งจัดทำแผนบริหารจัดการน้ำแบบบูรณาการ
วันพฤหัสบดีที่ 29 สิงหาคม 2562
รัฐมนตรีเกษตรฯ ลงพื้นที่ จ.อุดรฯ เร่งจัดทําแผนบริหารจัดการน้ําแบบบูรณาการ
รัฐมนตรีเกษตรฯ ลงพื้นที่ จ.อุดรฯ เร่งจัดทําแผนบริหารจัดการน้ําแบบบูรณาการ ลดความเสียหายน้ําท่วมน้ําแล้ง พร้อมเดินหน้าแผนพัฒนาลุ่มน้ําเพิ่มพื้นที่เก็บกักน้ําให้มากที่สุด
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการ จ.อุดรธานี โดยรับฟังบรรยายสรุปสถานการณ์น้ําและการบริหารจัดการน้ํา รวมทั้งสรุปโครงการพัฒนาลุ่มน้ําห้วยหลวงตอนล่าง โดยมี ดร.ทองเปลว กองจันทร์ อธิบดีกรมชลประทาน ดร.ทวีศักดิ์ ธนเดโชพล รองอธิบดีกรมชลประทาน กล่าวรายงาน ณ ห้องประชุมโครงการส่งน้ําและบํารุงรักษาห้วยหลวง อ่างเก็บน้ําห้วยหลวง ต.โคกสะอาด อ.เมือง จ.อุดรธานีก่อนเดินตรวจระดับน้ําบริเวณสันเขื่อน จากนั้นพบปะและเยี่ยมชมผลิตภัณฑ์จากกลุ่มเกษตรกรแปลงใหญ่ วิสาหกิจชุมชนกลุ่มแม่บ้านเกษตรกร และ Young Smart Farmer
นายเฉลิมชัย กล่าวว่า สถานการณ์น้ําในพื้นที่ภาคตะวันออกเฉียงเหนือขณะนี้อยู่ในเกณฑ์ดีขึ้น เนื่องจากในหลายพื้นที่มีฝนตกหนัก ทําให้มีปริมาณน้ําในอ่างฯ เพิ่มขึ้น อีกทั้งจากรายงานของกรมอุตุนิยมวิทยาระบุว่า วันที่ 29 ส.ค. – 1 ก.ย. 62 ฝนตกหนักถึงหนักมากในบางพื้นที่ เริ่มในภาคตะวันออกเฉียงเหนือก่อน จากนั้นภาคเหนือและภาคอื่นๆ จะมีผลกระทบในระยะต่อไป ซึ่งได้รับอิทธิพลจากพายุระดับ 3 (โซนร้อน) “โพดุล” ที่เคลื่อนตัวลงสู่ทะเลจีนใต้ เมื่อวันที่ 28 ส.ค. ทําให้มีฝนตกมากขึ้น ทําให้จังหวัดที่ประสบภัยแล้งมานานมีสัญญานที่ดีขึ้น อาทิ โคราช สุรินทร์ บุรีรัมย์ เป็นต้น มีน้ําใช้อุปโภค-บริโภค ได้เพียงพอ นอกจากนี้ได้สั่งการให้กรมชลประทานจัดทําแผนบริหารจัดการน้ําแบบบูรณาการในทุกเขื่อน เพื่อวางแผนจัดการน้ําแก้ปัญหาน้ําท่วม น้ําแล้งเพราะภัยธรรมชาติต้องวางแผนคาดการณ์ล่วงหน้าเพื่อลดความเสียหายให้เกิดขึ้นน้อยที่สุด เพื่อประชาชนจะมีน้ําอุปโภค บริโภคไม่ขาด ในส่วนของน้ําเพื่อการเกษตรต้องรอดูปลายฤดูว่ามีปริมาณฝนตกมากน้อยแค่ไหน หากมีน้อยจะต้องประชาสัมพันธ์ให้ประชาชนรับทราบและขอความร่วมมือเพาะปลูกพืชบางชนิด โดยกรมส่งเสริมการเกษตรจะเข้าไปดูแลและช่วยแนะนํา ทั้งนี้ในช่วง 2-3 วันที่ผ่านมาเกิดน้ําท่วมฉับพลัน กรมชลประทานจึงร่วมกับจังหวัดในการติดตั้งเครื่องสูบน้ํา เพื่อเร่งระบายน้ําออกให้ไวที่สุด อย่างไรก็ตามต้องขอความร่วมมือประชาชนขอให้อํานวยความสะดวกแก่เจ้าหน้าที่ด้วย
นายเฉลิมชัย กล่าวต่อว่า สําหรับ โครงการอ่างเก็บน้ําห้วยหลวงต.โคกสะอาด อ.เมือง จ.อุดรธานี เกิดจากการขยายตัวของเมืองและจํานวนประชากรเพิ่มมากขึ้น ประกอบกับแหล่งน้ําที่มีอยู่ไม่เพียงพอ จึงได้ดําเนินการก่อสร้างอ่างเก็บน้ําห้วยหลวง สําหรับเป็นแหล่งน้ําต้นทุนเพื่อการอุปโภคบริโภคในพื้นที่อําเภอเมืองอุดรธานี และส่งน้ําให้พื้นที่การเกษตรต่างๆ สามารถเก็บกักน้ําได้สูงสุด 135.57 ล้าน ลบ.ม. มีระบบคลองส่งน้ําสายใหญ่ฝั่งขวาและฝั่งซ้าย ฝั่งละ 1 สาย สําหรับใช้ส่งน้ําเพื่อการอุปโภคและการเกษตรอีกทั้งได้ให้กรมชลประทานเดินหน้าโครงการอย่างต่อเนื่องเพื่อเป็นการเพิ่มแหล่งเก็บกักน้ําให้มีมากขึ้นในพื้นที่ และบริหารจัดการน้ําที่มีอยู่ให้เพียงพอต่อความต้องการของราษฎรในพื้นที่ โดยเน้นให้ทํางานเชิงรุก บูรณาการการทํางานร่วมกัน ยึดหลักบําบัดทุกข์บํารุงสุขบรรเทาปัญหาให้ราษฎรเป็นหลัก อีกทั้งหวังช่วยยกระดับคุณภาพชีวิตของราษฎรให้สูงขึ้น
ทั้งนี้ ภาพรวมสถานการณ์น้ําของจังหวัดอุดรธานี ปัจจุบันอ่างเก็บน้ําขนาดใหญ่จํานวน 1 แห่ง ได้แก่ อ่างเก็บน้ําห้วยหลวง มีปริมาณน้ํา 44 ล้าน ลบ.ม. คิดเป็นร้อยละ 32 ของความจุอ่าง เป็นน้ําใช้การได้ 37.41 ล้าน ลบ.ม. อ่างเก็บน้ําขนาดกลาง 17 แห่ง มีปริมาณน้ํา 79 ล้าน ลบ.ม. คิดเป็นร้อยละ 78 ของความจุอ่าง เป็นน้ําใช้การได้ 69 ล้าน ลบ.ม. และอ่างเก็บน้ําขนาดเล็กอีก 24 แห่ง มีปริมาณน้ํารวมกันประมาณ 6 ล้าน ลบ.ม. คิดเป็นร้อยละ 44 ของความจุอ่าง สําหรับแผนการบริหารจัดการน้ําของเขื่อนห้วยหลวง ปัจจุบันมีปริมาณน้ําต้นทุนสําหรับฤดูแล้งปี 2562/63 ช่วงระหว่างเดือน พ.ย. 62 ถึง เดือนเม.ย. 63 ประมาณ 28 ล้าน ลบ.ม. ได้จัดทําแผนจัดสรรน้ําฤดูแล้งปี 62/63 โดยแบ่งเป็นน้ําเพื่อการอุบโภคบริโภคประมาณ 20 ล้านลูกบาศก์เมตร และรักษาระบบนิเวศประมาณ 2 ล้านลูกบาศก์เมตร ทั้งนี้ได้มีแผนสํารองน้ําต้นฤดูฝนปี 2563 ช่วงระหว่างเดือนพฤษภาคม ถึงต้นเดือนกรกฎาคม 63 ประมาณ 6 ล้านลูกบาศก์เมตร
ดร.ทองเปลว กล่าวต่อว่า ตามมติคณะรัฐมนตรีเมื่อวันที่ 24 เมษายน 2561 ให้ดําเนินโครงการพัฒนาลุ่มน้ําห้วยหลวงตอนล่าง จังหวัดหนองคาย กําหนดแผนการดําเนินงานให้แล้วเสร็จภายใน 9 ปี (ตั้งแต่ปี 2561 – 2569) ในวงเงินทั้งสิน 21,000 ล้านบาท โดยโครงการประกอบไปด้วย สถานีสูบน้ําบ้านแดนเมือง มีอัตราการสูบน้ํารวม 150 ลูกบาศก์เมตรต่อวินาที พนังกั้นน้ําความยาว 47.02 กิโลเมตร ประตูระบายน้ําตามลําน้ําสาขา จํานวน 12 แห่ง ประตูระบายน้ําในลําห้วยหลวง จํานวน 3 แห่ง ระบบกระจายน้ําในพื้นที่กว่า 315,195 ไร่ ระบบควบคุมอุทกภัยแบบอัจฉริยะ (Smart Flood Control System) หากดําเนินโครงการดังกล่าวแล้วเสร็จจะสามารถบรรเทาอุทกภัยในพื้นที่ได้จากเดิม 90,000 ไร่ ลดลงเป็น 54,390 ไร่ ช่วยแก้ปัญหาภัยแล้งโดยการเพิ่มปริมาณน้ําต้นทุนกว่า 245.87 ล้านลูกบาศก์เมตร มีพื้นที่ชลประทานเพิ่มขึ้นในช่วงฤดูฝน 315,195 ไร่ และในฤดูแล้ง 250,000 ไร่ และส่งน้ําเพื่อการอุปโภคบริโภคให้ราษฎรกว่า 29,835 ครัวเรือน 284 หมู่บ้าน 37 ตําบล 7 อําเภอ 2 จังหวัด
ทั้งนี้ปัจจุบันมีผลการดําเนินงานภายใต้โครงการดังกล่าว ดังนี้ สถานีสูบน้ําและอาคารผลการดําเนินงานร้อยละ 1.86 ของแผนงาน ประตูระบายน้ําห้วยปากโพง ผลการดําเนินงานร้อยละ 44.32 ของแผนงาน ประตูระบายน้ําหนองผักไหมล่าง ผลการดําเนินงานร้อยละ 45.32 ของแผนงาน และพนังกั้นน้ําบ้านท่าแสนสุข ผลการดําเนินงานร้อยละ 90.50 ของแผนงาน
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai